मीडिया से बातचीत में सैफ अली खान ने बताया कि इस फिल्म में एक पिता और बेटे के रिलेशनशिप को बेहतरीन तरीके से दिखाया गया है। फिल्म की कहानी एक बिजी पिता की है, जो अपनी बिजी नौकरी की वजह से अपने इकलौते बेटे को समय नहीं दे पाता है। अपने बेटे आदी के लिए नौकरी से समय निकालकर सैफ अली खान परिवार के पास वापस आते हैं। जहां उनके साथ थोड़ा सा समय बिताकर उन्हें वापस नौकरी पर जाना होता है। इसके बाद सैफ नौकरी को छथोड़कर अपने परिवार के साथ रहकर काम करने का निर्णय लेते हैं। इसके लिए वो घर के पास अपना एक रेस्टोरेंट खोलने का निर्णय लेते हैं। ट्रेलर में एक लाइन है सिर्फ पैसे देकर अच्छा पिता नहीं बना जात। यही लाइन उनकी जिंदगी बदल देते हैं और वह परिवार पर ध्यान देने का मन बना लेते हैं। साथ ही सैफ अली खान ने यह भी जोड़ा कि डायरेक्टर राजा कृष्णा मेनन मुझे रसोई में आरामदायक रूप में देखना चाहते थे, इसलिए हमने कोशिश की और खाना पकाने के लिए बहुत अभ्यास किया।